ДО

ОБЩИНСКИ СЪВЕТ

РУСЕ

П Р Е Д Л О Ж Е Н И Е

ОТ ПЕНЧО МИЛКОВ

КМЕТ НА ОБЩИНА РУСЕ

**Относно:** *Наредба за изменение и допълнение на Наредба № 16 за определянето и администрирането на местните такси, цени на услуги и права на територията на община Русе.*

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Наредба № 16 за определянето и администрирането на местните такси, цени на услуги и права на територията на община Русе /Наредбата/ е приета с Решение № 891 по Протокол № 71/30.05.2003 г. Наредбата акумулира всички местни такси и цени на услуги, предоставяни на физически и юридически лица, съгласно действащото законодателство, които към този момент са били включени като тарифи към действащите наредби или са били определяни с решения на ОбС-Русе. С приемането на наредбата през 2003 г. са отменени всички решения на Общински съвет – Русе, свързани с определяне на местни такси и цени на услуги, както и тарифи за такси и цени към действащите към този момент наредби, които противоречат на текстовете от наредбата, съгласно параграф 5 от същата. Наредбата е многократно изменяна и допълвана през годините, но някои от нормите й не са актуални. По тази причина предлагаме настоящото предложение, за приемане на изменение на Наредба № 16 за определянето и администрирането на местните такси, цени на услуги и права на територията на община Русе.

Предвид това, че към този момент е налице необходимостта от покриване на разходите за канцеларски материали, разходите за възнаграждения и осигуровки на общинските служители, както и други преки и непреки разходи е необходимо да бъде извършено изменение и допълнение на Наредба №16.

Доходите на лицата, ползващи услугата Домашен социален патронаж по чл. 31 от Наредбата са : до 150 лв.; от 150 лв. – 250 лв. и над 250 лв., като същите не са актуални към настоящия момент. От 01.07.2023 г. всички потребители на услугата заплащат като такса размера на съответната реална издръжка, с оглед на което предлагаме изменение на разпоредбата в тази насока. С промяна на текста за потребителите на услугата реално няма да се промени размера на таксите които заплащат лицата

Съгласно чл. 18 от Закона за пътищата, физическите и юридическите лица заплащат такси за специалното ползване на общинските пътищата, като размерът й следва да се определи от Общински съвет – Русе. Към настоящият момент такива такси, не се събират, с оглед на което предлагам Общински съвет – Русе да определи и приеме размера на такси за издаване на разрешение за специално ползване на общинските пътища.

В община Русе е депозирана докладна записка от директора на Регионален исторически музей /РИМ/ Русе проф. д-р Николай Ненов, с което ни уведомява за зачестили случаи на отмяна от съдилищата на цените на билети за Регионалните исторически музеи, определени в наредбите на общинските съвети. Съгласно чл. 187, ал. 2 от Закона за културното наследство, цените на входните билети в държавните и общинските музеи се определят от техния директор съгласувано с финансиращия музея орган. В случая определянето на цените на входните билети в наредби на общинските съвети, респ. определянето им от общинските съвети е в противоречие с нормативен а от по-висока степен. Съгласно § 1, т. 1 от Закона за културното наследство, държавните и общинските художествени галерии са със статут на музеи, с оглед на което разпоредбата на чл. 187, ал. 2 от закона се прилага и за галериите.

Цените на билетите за РИМ по чл. 59, ал.1, т. 39 от Наредба №16 са приети с Решение № 632/27.05.05г., изм. с реш.№452/29.01.2009 г. изм. с Решение № 809/22.03.2018г., изм. с Решение №1120/17.11.2022 г. Цени на билети за Художествената галерия са регламентирани в т. 33-38 от същия член от наредбата. Налице е незаконосъобразност на чл. 59, ал.1, т. 33 – т. 39 от Наредба №16 на ОбС Русе поради липса на компетентност на общинския съвет да определя цените на билетите за музеите. Компетентен да определя цените на билетите за държавните и общинските музеи е техният директор след съгласуването им с финансиращия орган. Във връзка с гореизложеното, предлагаме да се отменят на т. 33- т. 39 от чл. 59, ал.1 от Наредба №16 за определянето и администрирането на местните такси, цени на услуги и права на територията на Община Русе.

Настоящето предложение за изменение на текстовете предвижда изменение на стойността на някои такси и ценни на услуги, в посока съобразно променената икономическа обстановка в страната.

**Целите,** които се поставят с предлаганото изменение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе са насочени към:

– справедливо и целесъобразно определяне на цените на таксите и услугите, предоставяни на гражданите и гостите на гр. Русе, при спазване на принципите на равнопоставеност, обоснованост, стабилност, публичност и съгласуваност;

– възстановяване на разходите на Община Русе по предоставяне на таксите и услугите предоставяне от Община Русе и второстепенните разпоредители.

На следващо място са установени и нови услуги, които Община Русе следва да осигури на гражданите, поради което е налице и необходимост от въвеждането им в Наредба № 16.

За прилагането на мярката не се предвижда разходване на финансови средства. Няма данни настоящият нормативен акт да противоречи на правото на европейската общност, доколкото местните данъци и такси не са предмет на уредба в европейското законодателство.

Очакванията от настоящите допълнения и изменения на Наредба № 16 за определянето и администрирането на местните такси, цени на услуги и права на територията на община Русе, са свързани с актуализиране на Наредба № 16 и подобряване качество на обслужването.

Отчитайки гореизложеното и на основание чл. 63, ал.1 от Правилника за организацията и дейността на ОбС-Русе, неговите комисии и взаимодействието му с общинската администрация, предлагам на Общинския съвет да вземе следното

Р Е Ш Е Н И Е :

На основание чл. 79 от АПК, чл. 21, ал. 2, във връзка с чл. 21, ал. 1, т. 7 от ЗМСМА, чл. 9 от ЗМДТ във връзка с чл. 6, ал. 2 от ЗМДТ, Общински съвет- Русе реши:

Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

**§ 1. Чл. 31, ал. 1 придобива следната редакция:**

**„**Лицата ползващи социалната услуга Домашен социален патронаж заплащат месечна такса в размер на съответната реална издръжка“.

**§ 2. Чл. 31, ал. 2 се отменя.**

**§** **3.** **ГЛАВА ВТОРА, РАЗДЕЛ IV придобива следното наименование „ТАКСИ ЗА СПЕЦИАЛНО ПОЛЗВАНЕ НА ПЪТИЩАТА“**

**§ 4. Създава се нов чл. 34 със следното съдържание:**

*„Чл. 34 (1) За издаване на разрешение за специално ползване на общински пътища, чрез временно ползване на части от пътното платно и на земи в обхвата на пътя се събират такси, както следва:*

*1. При провеждане на автомобилни ралита, състезания и други масови мероприятия, при които се налага спиране на движението на пътни превозни средства и отклоняването им по временни маршрути или въвеждане на ограничения за движението на същите – 75 лв./ден*

*2. При извършване на строителни, монтажни и ремонтни работи или прокарване и ремонт на подземни и надземни проводи и съоръжения:*

|  |  |  |
| --- | --- | --- |
| *№ по ред* | *Вид* | *такса* |
| *1.* | *Пълно затваряне* | *50 лв./ ден* |
| *2.* | *При частично затваряне* | *35 лв./ ден* |
| *3.* | *За улици, част от маршрута на масовия градски обществен транспорт (МГОТ), когато се налага отклоняване на движението по обходни маршрути* | *75 лв./ ден* |

**§ 5. Чл. 53а придобива следната редакция:**

*„Чл. 53 (1) За издаване на разрешение за извършване на таксиметров превоз се събира такса – 33,00 лв./бр.*

*(2) За издаване на два броя холограмни стикери за таксиметрови автомобили се събира 2такса 5,00 лв./бр.*

*(3) За издаване на дубликат на два броя холограмни стикери за таксиметрови автомобили се събира такса 5,00 лв./бр.*

*(4) За издаване на дубликат на разрешение за извършване на таксиметров превоз се събира такса 20,00 лв./бр.*

*(5) За издаване на удостоверение за регистрация за извършване таксиметров превоз на пътници събира такса в размер 130,00 лв./бр.*

*(6) За вписване или отписване на превозно средство от списъка с превозни средства към удостоверението за регистрация за извършване на таксиметров превоз на пътници, се събира такса в размер 15,00 лв./бр.*

*(7) За отразяване на промени в обстоятелствата, вписани в удостоверението за регистрация за извършване на таксиметров превоз на пътници, се събира такса в размер 130,00 лв./бр.*

*(8) За издаване на дубликат на удостоверението за регистрация за извършване на таксиметров превоз на пътници, се събира такса в размер 15,00 лв./ бр.*

*(9) За вписване или отписване на водач от списъка с водачи към удостоверението за регистрация за извършване на таксиметров превоз на пътници, се събира такса в размер 15,00 лв./ бр.*

*(10) За отразяване на промени в обстоятелствата, вписани в разрешение за извършване на таксиметров превоз на пътници, се събира такса в размер 25,00 лв./ бр.“*

*(11) За бързо изпълнение на услугите по чл. 53а, съответната такса се заплаща с увеличение два пъти, когато по искане на лицето услугата се извършва в срок до 3 работни дни.*

*(12) За експресно изпълнение на услугите по чл. 53а, съответната такса се заплаща с увеличение четири пъти, когато по искане на лицето услугата се извършва в срок до 24 часа.“*

**§ 6 . Чл. 59, ал. 1, т. 5, б. „а“ и б. „б“ придобиват следната редакция:**

*„а). обикновена услуга- срок за изпълнение- не по-късно от 3 работни дни- 3,00 лв. за брой;*

*б). бърза услуга- срок за изпълнение- 1 работен ден- 8,00 лв. за брой.“*

**§ 7. Чл. 59, ал. 1, т. 7.1 придобива следната редакция:**

*„Изготвяне на удостоверения за реституционни претенции и искания по смисъла на чл. 18 от ЗППДОбП (отм.), обстоятелствени проверки- обикновена услуга- срок за изпълнение- не по- късно от 7 работни дни- 15,00 лв. за имот“*

***§ 8. Чл. 59, ал. 1, т. 8.6. се отменя.***

**§ 9 . Чл. 59, ал. 1, т. 11, б. „а“ придобива следната редакция:**

*„обикновена услуга- срок за изпълнение- не по- късно от 7 работни дни- 15,00 лв. за брой.“*

**§ 10. Чл. 59, ал. 1, т. 16.2, б. „а“ и б. „б“ придобиват следната редакция:**

*„а/ за служители на общинска администрация, общински съветници и техните членове на семейства – 5, 00 лв. на ден да остане същата*

*б/ за граждани – от 10 лв. на ден да бъде променена на 13 лева. /6,5 евро/.*“

**§ 11. В чл. 59, ал. 1, т. 16.2, се създава нова б. „в“ със следното съдържание:**

*„в/ ползване на зала – 125 лева /62.50 евро/ – сумата включва преки и непреки разходи – работна заплата, ел. енергия за: два броя климатици за отопление и охлаждане, печка електрическа, тонколона, кафе машина, микровълнова печка, телевизор, кабелна, интернет, почистване, материали, сметосъбиране.“*

**§ 12. Чл. 59, ал. 1, т. 43 придобива следната редакция:**

|  |  |  |  |
| --- | --- | --- | --- |
| **№ по ред** | **Описание на услугите** | **Мярка** | **Предложение за ед. цена без вкл. ДДС, лв** |
| 1 | Машинно полагане на неплътен асфалтобетон, без вкл. материал | лв/т | 43.00 |
| 2 | Машинно полагане на плътен асфалтобетон, без вкл. материал | лв/т | 54.00 |
| 3 | Ръчно полагане на асфалтобетон, без вкл. материал | лв/т | 75.00 |
| 4 | Фрезоване на асфалтобетонна настилка с пътна фреза на дълбочина до 4 см., включително натоварване, извозване и депониране на фрезования материал и всички, свързани с това присъщи разходи | лв/м3 | 95.00 |
| 5 | Изрязване на асфалтова настилка с циркуляр/фугорезачка/ | лв/л.м | 23.00 |
| 6 | Почистване, продухване и машинно попълване на фуги и пукнатини с битумна паста | лв/л.м | 9.00 |
| 7 | Машинно запълване на дупки и неравности в асфалтова настилка по технологията „Печматик“, вкл. всички свързани с това разходи | лв/тон | 440.00 |
| 8 | Повдигане или сваляне на уличен отток при асфалтови настилки | бр. | 94.00 |
| 9 | Повдигане или сваляне на шахта при асфалтови настилка | бр. | 122.00 |
| 10 | Изкърпване на единични дупки и деформации на настилка с гореща асфалтова смес с дебелина от 2 см. до 4 см. - ръчно, без вкл. материали и доставка | кв.м. | 40.00 |
| 11 | Изкърпване на единични дупки и деформации на настилка с гореща асфалтова смес с дебелина от 4 см. до 6 см. - ръчно, без вкл. материали и доставка | кв.м. | 41.00 |
| 12 | Полагане на направляващи бетонови ивици и бордюри, без вкл. материали и доставка | л.м. | 10.00 |
| 13 | Разкъртване /разбиване/ на армиран бетон с компресорен къртач | лв/м3 | 448.00 |
| 14 | Разкъртване /разбиване/ на неармиран бетон с компресорен къртач | лв/м3 | 377.00 |
| 15 | Направа на тротоар от бетонови плочи на пясъчна или циментова основа, без вкл. материали | лв/м2 | 41.00 |
| 16 | Машинно полагане на хоризонтална маркировка – надлъжна непрекъсната, без вкл. боя и перли | лв/м2 | 9.20 |
| 17 | Машинно полагане на хоризонтална маркировка – надлъжна прекъсната, без вкл. боя и перли | лв/м2 | 9.50 |
| 18 | Полагане на хоризонтална маркировка – напречна /пешеходни зони и др./, без вкл. боя и перли | лв/м2 | 10.00 |
| 19 | Мини челен товарач с оператор | МСМ | 364.00 |
| 20 | Минибагер с оператор | МСМ | 250.00 |
| 21 | Комбиниран багер-товарач с оператор | МСМ | 650.00 |
| 22 | Багер с хидрочук | МСМ | 600.00 |
| 23 | Пътна фреза | МСМ | 1400.00 |
| 24 | Валяк вибрационен - до 4 т. с оператор | МСМ | 340.00 |
| 25 | Валяк вибрационен - от 5 т. до 10 т. с оператор | МСМ | 460.00 |
| 26 | Асфалторазстилач | МСМ | 780.00 |
| 27 | Автовишка с оператор | МСМ | 320.00 |
| 28 | Автомобил товарен /самосвал/ | МСМ | 400.00 |
| 29 | Автомобил лекотоварен до 3,5 т. | МСМ | 200.00 |

**§ 13. Чл. 59, ал. 1, т. 59 придобива следната редакция:**

*„За влизане на товарен автомобил над 3,5 т в зона Ц и парковете на територията на Община Русе по изключение се издава пропуск и се събира цена в размер:*

*59.1. при влизане на един автомобил до обект за един ден – 25 лв.;*

*59.2. при влизане на един автомобил до обект за една календарна седмица – 50 лв.;*

*59.3. при влизане на един автомобил до обект за един календарен месец – 100 лв.;*

*59.4. при влизане на един автомобил до обект за три календарни месеца – 200 лв.;*

*59.5. при влизане на един автомобил до обект за шест календарни месеца – 300 лв.;*

*59.6. при влизане на един автомобил до обект за една година – 600 лв.“*

**§ 14. Чл. 59, ал. 1, т. 60 придобива следната редакция:**

*„За влизане на товарен автомобил над 10 тона, по определен маршрут в чертите на града извън определените трасета до промишлените и складови зони, както и по общинската пътна мрежа, където има въведена забрана и населените места на територията на Община Русе, по изключение се издава пропуск и се събира цена в размер:*

*60.1. при влизане на един автомобил до обект по определен маршрут за един ден – 40 лв.*

*60.2. при влизане на един автомобил до обект по определен маршрут за една календарна седмица – 80 лв.*

*60.3. при влизане на един автомобил до обект по определен маршрут за един календарен месец – 160 лв.*

*60.4. при влизане на един автомобил до обект по определен маршрут за три календарни месеца – 320 лв.*

*60.5. при влизане на един автомобил до обект по определен маршрут за шест календарни месеца – 480 лв.*

*60.6. при влизане на един автомобил до обект по определен маршрут за една година – 1000 лв.“*

**§ 15. Чл. 59, ал. 1, т. 61а придобива следната редакция:**

*„За паркиране на моторни превозни средства на Обществения паркинг в съществуващи подземни нива на Театрален комплекс – гр. Русе, се определят цени, както следва:*

*а) 1/един/ час в периода 00.00-24.00 ч. – 2 лв. с включен ДДС; / равностойност на 1 eвро*

*б) За 1/едно/ денонощие (от двадесет и четири часа) – 16,00 лв. с включен ДДС. – равностойност – 8 евро*

*Дължимата сума се изчислява при всеки започнат 1 /един/ час.*

*в) В зимни условия и при необходимост от улесняване снегопочистването на град Русе, гражданите и гостите на града, както и всички юридически лицасе освобождават от заплащане на цена за ползване на обществения паркинг в съществуващите подземни нива на Театрален комплекс – гр. Русе. Необходимостта от създаване на условия за улесняване на снегопочистването се установява със заповед на кмета на Община Русе.*

*г) Предплатен месечен абонамент – 170,00 лв. с включен ДДС, /равностойност 87 евро / като се предоставят до 50 % от капацитета на всички платени паркоместа.“*

**§ 16. Чл. 59, ал. 1, т. 61б придобива следната редакция:**

*„За паркиране на моторни превозни средства на Обществения паркинг в съществуващи подземни нива на Спортна зала, се определят цени, както следва:*

*а) За 1/един/ час в периода 00.00-24.00 ч. – 2 лв. с включен ДДС; равностойност 1 eвро*

*б) За 1/едно/ денонощие (от двадесет и четири часа) – 16,00 лв. с включен ДДС. – равностойност 8 евро*

*Дължимата сума се изчислява при всеки започнат 1 /един/ час.*

*в) Предплатен месечен абонамент – 130,00 лв. с включен ДДС, /равностойност 66 евро/ като се предоставя до 30 % от капацитета на всички платени паркоместа.*

*г) В зимни условия и при необходимост от улесняване снегопочистването на град Русе, гражданите и гостите на града, както и всички юридически лица се освобождават от заплащане на цена за ползване на обществения паркинг в съществуващите подземни нива на Булстрад Арена– гр. Русе. Необходимостта от създаване на условия за улесняване на снегопочистването се установява със заповед на кмета на Община Русе.“*

**§ 17. Чл. 59, ал. 1, т. 64 придобива следната редакция:**

*„Разрешително за движение на извънгабаритни и тежки пътни превозни средства“, съгласно Наредба № 11/03.07.2001 г. на МРРБ се събира цена в размер на 40 лв.“*

**§ 18. Чл. 59, ал. 1, т. 68.1 придобива следната редакция:**

*„Маршрутен лист за извозване на строителни отпадъци от обекта до посочено от Община Русе място за обезвреждане и/или третиране на строителни отпадъци – 18 лв.“.*

**§ 19. В чл. 59, ал. 1, т. 72 се променят следните цени на услуги:**

**§ 19. Чл. 59, ал. 1, т. 72 придобива следната редакция:**

| **№  по ред** | **Наименование на услугата** | **Мярка** | **Цена,  лв. без ДДС** |
| --- | --- | --- | --- |
| **Радостни услуги** | | | |
| 72.1 | Венчавка в делничен ден | лв. | 91,67 |
| 72.2 | Венчавка в празничен ден | лв. | 150,01 |
| 72.3 | Венчавка в официални празници | лв. | 191,67 |
| 72.4 | Музикално оформление – синтезатор и пиано в зала | лв. | 55,00 |
| 72.5 | Изработване на сватбен венец с 5 цвята – естествен | лв. | 20,83 |
| **Траурни услуги** | | | |
| 72.6 | Погребения в ново гробно място –  изкопаване, погребение и аранжировка | лв. | 135,00 |
| 72.7 | Погребения в старо гробно място –  изкопаване, погребение и аранжировка | лв. | 165,00 |
| 72.8 | Разбиване на бетонна плоча с дебелина над 20 см | лв. | 150,00 |
| 72.9 | Разбиване на бетонна плоча с дебелина от 10 до 20 см | лв. | 120 |
| 72.10 | Разбиване на бетонна плоча с дебелина до 10 см | лв. | 80 |
| 72.11 | Подготовка на старо гробно място за повторно погребение | лв. | 241,66 |
| 72.12 | Подготовка на старо гробно място за повторно погребение без демонтиране на оградни съоръжения и бордюри | лв. | 170.83 |
| 72.13 | Погребение в старо гробно място – експресно изкопаване | лв. | 250 |
| 72.14 | Извозване до гробно място с катафалка | лв. | 42 |
| 72.15 | Доставка ковчег на адрес | лв. | 41,67 |
| 72.16 | Пренасяне на покойник с ковчег от болницата | лв. | 43,33 |
| 72.17 | Носене на ковчег от 1-ви до 3-ти етаж | лв. | 45 |
| 72.18 | Носене на нестандартен ковчег от 1-ви до 3-ти етаж | лв. | 58,33 |
| 72.19 | Носене на ковчег от 4-ти до 6-ти етаж | лв. | 50 |
| 72.20 | Носене на нестандартен ковчег от 4-ти до 6-ти етаж | лв. | 60,83 |
| 72.21 | Носене на ковчег над 6-ти етаж | лв. | 55 |
| 72.21 | Носене на нестандартен ковчег над 6-ти етаж | лв. | 70,00 |
| 72.22 | Транспорт 1 км с катафалка | лв./км | 1,20 |
| 72.23 | Транспорт с катафалка над 50 км. | лв./км | 0,82 |
| 72.24 | /Отменена с реш. № 476/22.04.21 г./ |  |  |
| 72.25 | Надписване с плотер | лв. | 8,33 |
| 72.26 | Засипване с мозайка и замазка с цимент на гроб | лв. | 87,50 |
| 72.27 | Вадене на кости | лв. | 120 |
| 72.28 | Етикиране и съхранение на кости в костница | лв. | 41,67 |
| 72.29 | Изработване на венец с 14 цвята, естествен | лв. | 35,00 |
| 72.30 | Изработване на венец с 20 цвята, естествен | лв. | 44,17 |
| 72.31 | Изработване на венец с 30 цвята естествен – голяма конструкция | лв. | 52,08 |
| 72.32 | Изработване на венец с 40 цвята естествен – голяма конструкция | лв. | 60,83 |
| 72.33 | Изработване на венец с 50 цвята естествен – голяма конструкция | лв. | 75,00 |
| 72.34 | Изработване на траурен надгробен знак /кръст/ – черен | лв. | 8,33 |
| 72.35 | Изработване на траурен надгробен знак /кръст/ – бял | лв. | 6,67 |
| 72.36 | Изработване на мохамедански дъски - комплект | лв. | 54,17 |
| 72.37 | Изработване на мохамедански знаци | лв. | 13,34 |
| 72.38 | Подготовка и озеленяване на гробно място | лв. | 29,17 |
| 72.39 | Изкопаване на гроб за бетонова камера + иззиждане и замонолитване на бетонова камера | лв. | 500,00 |
| 72.40 | Повторно погребение в гробно място с бетонова камера | лв. | 150,00 |
| 72.41 | Еднократно почистване на гробно място от трева | лв. | 20,83 |
| 72.42 | Сезонно поддържане на гробно място – месечно  (включва 2 пъти плевене и 2 пъти поливане) | лв. | 15,00 |
| 72.43 | Озеленяване на гроб през пролетно-летен сезон с 25 бр.сезонни цветя (теменужки, парички, тагетес) – включва почистване на тревата, окопаване, 25 бр. разсад, засаждане и еднократно поливане | лв. | 50 |
| 72.44 | Почистване на храстова растителност до Ø 10 см | лв. | 30,00 |
| 72.45 | Отсичане на дърво до Ø 20 см | лв. | 40,00 |
| 72.46 | Отсичане на дърво над Ø 20 см | лв. | 47,50 |
| 72.47 | Изкореняване на дънер над Ø 20 см | лв. | 58,33 |
| 72.48 | Полагане на урна в урнова ниша в колумбарийна стена | лв. | 150,00 |
| 72.49 | Ползване на урнова ниша в колумбарийна стена за 1 година | лв./год | 15,00 |
| 72.50 | Полагане на урна в стар гроб | лв. | 33,33 |
| 72.51 | Полагане на кости в гроб без погребение | лв. | 50,00 |
| 72.52 | Еkсхумация | лв. | 291,66 |
| 72.53 | Попълване на гроб до 15 см | лв. | 29,17 |
| 72.54 | Попълване на гроб над 15 см |  | 33,33 |
| 72.55 | Организационна услуга | лв. | 30 |
| 72.56 | Провеждане ритуал на гробното място | лв. | 33,33 |
| 72.57 | Провеждане ритуал в Дом на покойника | лв. | 41,66 |
| 72.58 | Ползване на зала – Дом на покойника без обредчик | лв. | 25 |
| 72.59 | Вход в гробищен парк с автомобил | лв. | 0,83 |
| 72.60 | Абонамент за вход в гробищен парк с автомобил за 1 месец | лв. | 20,00 |
| 72.61 | Абонамент за вход в гробищен парк с автомобил за 6 месеца | лв. | 60,00 |
| 72.62 | Уравняване на гробно място на 40-я ден | лв. | 33,33 |
| 72.63 | Дървена рамка за оформяне на гробно място при уравнение | лв. | 20,83 |
| 72.64 | Подготовка, обличане и предаване на труп | лв. | 41,67 |
| 72.65 | Подготовка, обличане и предаване на труп в почивни и празнични дни | лв. | 50,00 |
| 72.66 | Подготовка, обличане и предаване на труп за социално слаби граждани | лв. | 25,00 |
| 72.67 | Тоалет без обличане | лв. | 16,67 |
| 72.68 | Съхранение в хладилна камера за 24 часа | лв. | 25 |
| 72.69 | Съхранение в хладилна камера за 1 час | лв. | 1,50 |
| 72.70 | Копирни услуги | лв. | 0,10 |
| 72.71 | Ламиниране А5 | лв. | 1,00 |
| 72.72 | Ламиниране А4 | лв. | 1,50 |
| 72.73 | Изработване на скръбна вест, некролог/възпоменание/ черно-бял А5 | лв. | 0,50 |
| 72.74 | Изработване на скръбна вест, некролог/възпоменание/ черно-бял А4 | лв. | 0,50 |
| 72.75 | Изработване на некролог/възпоменание/ с цветна снимка А5 | лв. | 1,00 |
| 72.76 | Изработване на некролог/възпоменание/ с цветна снимка А4 | лв. | 1,50 |
| 72.77 | Изработване на некролог/възпоменание/ с цвете цветен А5 | лв. | 1,50 |
| 72.78 | Изработване на некролог/възпоменание/ с цвете цветен А4 | лв. | 2,00 |
| 72.79 | Изработване на некролог/възпоменание/ с цветни илюстрации А4 | лв. | 2,50 |
| 72.80 | Изработване на некролог – набор собствен текст | лв. | 2,00 |
| 72.81 | Изработване на снимка черно-бяла с размер А4 | лв. | 2,50 |
| 72.82 | Изработване на снимка черно-бяла с размер А5 | лв. | 1,66 |
| 72.83 | Изработване на снимка цветна с размер А5 | лв. | 3,33 |
| 72.84 | Изработване на снимка цветна с размер А4 | лв. | 5,00 |
| 72.85 | Изработване на подавки без сандвич | лв. | 2,00 |
| 72.86 | Подмола | лв. | 37,50 |
| 72.87 | Връщане мохамедански ковчег | лв. | 25,00 |
| 72.88 | Надпис на кръст на ръка | 1бр. | 5,00 |
| 72.89 | Погребение християнско "СРЕДНА ЦЕНА +" отм. Реш 975/14.07.2022г | 1бр. |  |
| 72.90 | Поставяне на некролог във витрина 1-ва седмица | 1бр. | 2,50 |
| 72.91 | Букет зеленина и цвете | 1бр. | 2,50 |
| 72.92 | Вътрешен транспорт в гробищен парк | до гробно място | 20,00 |
| 72.93 | Чиния с варено жито | 1 кг | 5,00 |
| 72.94 | Пакет с варено жито | 0.5 кг | 2,00 |
| 72.95 | Вино с олио | 250 ml | 2,00 |
| 72.96 | Предоставяне на неонаследено гробно място до алея | 1бр. | 400,00 |
| 72.97 | Предоставяне на неонаследено гробно място | 1бр. | 250,00 |
| 72.98 | Допълнителен Ковид пакет | 1бр. | 60,00 |
| 72.99 | Допълнителен пакет с метална вана по чл.22 от Наредба №2 на МЗ | 1бр. | 160,00 |
|  | **Стоки за дейността** – по доставна цена, с начислени съпътстващи разходи по доставката и надценка от 20% |  |  |

**§ 20. Чл. 59д придобива следната редакция:**

**„***(1) Цената за паркиране на местата по чл. 99, ал. 1 от Закона за движението по пътищата е както следва:*

1. *До един час – 1.50 лв. с вкл. ДДС, /равностойност 0.80 eвро,/ а превозните средства по чл. 16, ал. 1, т. 3-6 от Наредба № 18 за обществения ред при ползване на превозни средства на територията на Община Русе – 1.00 лев с вкл. ДДС / равностойност 0.50 eвро/*

*2. По 1,50 лв. с вкл. ДДС / равностойност 0.80 eвро/ за всеки следващ започнат час , а превозните средства по чл. 16, ал. 1, т. 3-6 от Наредба № 18 за обществения ред при ползване на превозни средства на територията на Община Русе – 1.00 лев с вкл. ДДС. /равностойност 0.50 eвро/“*

*(2) Цената за паркиране на местата по чл. 19, от Наредба №18 на Общински съвет – Русе определени за служебни нужди (Служебен абонамент) се предплаща и е в размер както следва:*

*1. за един месец – 180 лв. с ДДС; - равностойност 92 евро*

*2. за шест месеца – 1035 лв. с ДДС; - равностойност – 530 евро*

*3. за една година –1890 лв. с ДДС. – равностойност – 966 евро“*

**§ 21. Създава се нов чл. 59е със следното съдържание:**

*„Чл. 59е. (1) За отговорно пазене на преместените автомобили се събира такса по чл. 171, ал. 1, т. 5, б. „б“ от Закона за движение по пътищата в размер на 2,50 лева /равностойност 1,30 евро / на завършен час.*

*(2)„За отговорно пазене на преместените по реда на чл. 171, ал. 1, т. 5, б. „в“ от Закона за движение по пътищата автомобили се събира такса в размер на 2.50 лева /равностойност 1,30 евро/ на завършен час. Таксата за отговорното пазене на преместения автомобил се начислява от момента на уведомяването на районното управление на Министерството на вътрешните работи.“*

**§ 22**. Чл. 59, ал. 1*, т.17а1, т.1.1, буква „*а” числото „400“ се заменя с „600“

**§ 23**. Чл. 59, ал. 1*, т.17а1, т.1.1, буква „*б” числото „600“ се заменя с „900“

**§ 26**. Чл. 59, ал. 1*, т.17а1, т.1.2, буква „*а” числото „500“ се заменя с „750“

**§ 24**. Чл. 59, ал. 1*, т.17а1, т.1.2, буква „*б” числото „800“ се заменя с „1200“

**§ 25**. Чл. 59, ал. 1*, т.17а2, т.1.1, буква „*а” числото „100“ се заменя с „150“

**§ 26**. Чл. 59, ал. 1*, т.17а2, т.1.1, буква „*б” числото „150“ се заменя с „225“

**§ 27**. Чл. 59, ал. 1*, т.17а2, т.1.2, буква „*а” числото „300“ се заменя с „450“

**§ 28**. Чл. 59, ал. 1*, т.17а2, т.1.2, буква „*б” числото „400“ се заменя с „600“

**§ 29**. Чл. 59, ал. 1*, т.17а2, т.1.3, буква „*а” числото „200“ се заменя с „300“

**§ 30**. Чл. 59, ал. 1*, т.17а2, т.1.3, буква „*б” числото „300“ се заменя с „450“

**§ 31**. Чл. 59, ал. 1*, т.17а3, буква „*а” числото „300“ се заменя с „450“

**§ 32**. Чл. 59, ал. 1*, т.17а3, буква „*б” числото „400“ се заменя с „600“

**§ 33**. Чл. 59, ал. 1*, т.17а4, т.1.1, буква „*а” числото „300“ се заменя с „450“

**§ 34**. Чл. 59, ал. 1*, т.17а4, т.1.1, буква „*б” числото „400“ се заменя с „600“

**§ 35**. Чл. 59, ал. 1*, т.17а4, т.1.1, буква „в*” числото „100“ се заменя с „150“, *а числото „120“ се заменя с „ 180“.*

**§ 36**. Чл. 59, ал. 1*, т.17а4, т.1.2, буква „*а” числото „200“ се заменя с „300“

**§ 37**. Чл. 59, ал. 1*, т.17а4, т.1.2, буква „*б” числото „300“ се заменя с „450“

**§ 38**. Чл. 59, ал. 1*, т.17а4, т.1.2, буква „в*” числото „45“ се заменя с „70“, *а числото „55“ се заменя с „ 85“.*

**§ 39**. Чл. 59, ал. 1*, т.17а4, т.1.3, буква „а*” числото „100“ се заменя с „150“.

**§ 40**. Чл. 59, ал. 1*, т.17а4, т.1.3, буква „б*” числото „150“ се заменя с „225“.

**§ 41**. Чл. 59, ал. 1*, т.17а4, т.1.3, буква „в*” числото „35“ се заменя с „55*“, а числото „45“ се заменя с „ 70“.*

**§ 42**. Чл. 59, ал. 1*, т.17а4, т.1.4* числото „100“ се заменя с „150“.

**§ 43**. Чл. 59, ал. 1*, т.17а4, след т.1.4 текстът на „Забележката“ се отменя.*

**§ 44.** Чл. 59, ал. 1*, т.17а5 се изменя така „*Организации, финансирани от общински бюджет, които са самостоятелни юридически лица заплащат 50 % от сумите по точки 17а1 до 17а4. Финансирани от общинския бюджет организации и звена, които не са самостоятелни юридически лица, и други организации – за дейности по проекти, финансирани по общински програми, не заплащат сумите по т.17а.1 – 17а.4.“

**§ 45**. В Чл. 59, ал. 1*, след т.17а5 се създава нова точка 17а6 със следният текст :*

*„*Върху всички цени по точки 17а1 до 17а4 се начислява ДДС. Цената за залите и пространствата по точки 17а1 до 17а4 не включва обслужване на мероприятието от помощен персонал, както и продажба на билети за представления на гостуващи групи. При заявено писмено искане за продажба на билети, се заплаща допълнително 30% от цените по точки 17а1 до 17а4. Времетраенето на всички предходни или следващи събитието дейности се включва в продължителността, за която се отдава за ползване съответната зала или вътрешно пространство в Театрален комплекс „Доходно здание”.

**§ 46**. В Чл. 59, ал. 1*, т. 41.1.1 - Тарифа за радиореклама на Радио Рус****е*** *се изменя така:*

|  |  |
| --- | --- |
| **41.1.1.***Излъчване на клипове* | *Цена без ДДС* |
| клип до 30 сек. в кабелната радиомрежа и интернет | 5.00 лв. |
| клип до 30 сек. в интернет | 2.00 лв. |
| Отменя се |  |
| при продължителност на клипа до 1 мин. за всяка следваща секунда над 30 сек. | 0.20 лв. |
| при продължителност на клипа над 1 мин. за всяка следваща секунда над 30 сек. | 0.30 лв. |
| за излъчване във фиксирано време цената се удвоява | + 100 % |

**§ 47**. В Чл. 59, ал. 1*, т. 41.1.2 се изменя така:*

|  |  |
| --- | --- |
| **41.1.2.***Изработка на радиореклама - жанр* | *Цена без ДДС* |
| рекламен репортаж/интервю | 40.00 лв. |
| обява с монтаж на музикален фон и глас | 20.00 лв. |
| клип с монтаж на музикален фон, звукови ефекти и глас | 50.00 лв. |

**§ 48**. В Чл. 59, ал. 1*, т. 41.1.3 се отменя*

**§ 49**. В Чл. 59, ал. 1*, т. 41.1.4 се отменя*

**§ 50**. В Чл. 59, ал. 1*, т. 41.1.5 - Тарифа за предизборни и други политически и обществени кампании**се изменя така:*

|  |  |  |
| --- | --- | --- |
| **41.1.5.** *При предизборни и други политически и обществени кампании, ако цените не са изрично определени от НС, МС, ЦИК или други оторизирани по закон органи, са както следва:* | | |
| За излъчване на клипове се използват цените за рекламни клипове по т.41.1.1. | | |
| За излъчване на обръщения, интервюта, репортажи, дебати и други радиоформи, заявени от съответните организации по време на техните кампании при сборуване на цялото времетраене на всичките пропагандни форми: | *В кабелната мрежа и интернет* | *Само в интернет* |
| 8.00 лв. без ДДС за всяка започната минута | 3.00 лв. без ДДС за всяка започната минута |
| За изработка на платени репортажи, интервюта, обяви и клипове се използват цените за изработка на реклама по т. 41.1.2. | | |

**§ 51**. В Чл. 59, ал. 1*, т. 41.1.6 - Банери в интернет страницата и безплатни излъчвания се изменя така:*

|  |  |
| --- | --- |
| **41.1.6.** *Банер в http://radio.ruse-bg.eu* | |
| За един месец | *Цена без ДДС* |
|  | 70.00 лв. |

**§ 52**. В Чл. 59, ал. 1*, т. 41.1.7 – Безплатни излъчвания, се изменя така:*

„*Безплатно се излъчват обяви и клипове на Общинския съвет и на общинската администрация, на общински и държавни културни, образователни и детски институти, на дружества на хора с увреждания и за акции на регистрирани благотворителни организации. Същите не се включват в рекламните блокове и не се отчитат като радиореклама.“*

**§ 53**. В Чл. 59, ал. 1 *се създава нова точка. 41.1.8 - „Върху всички цени на Тарифите за радиореклама на Радио Русе**от т. 41.1.1 до 41.1.6 се начислява ДДС.*

**§ 54. В Чл. 59, ал. 1, т.** 44.1, буква „ а“, числото „20“ се заменя с „34“.

**§ 55. В Чл. 59, ал. 1, т.** 44.1, буква „ б“, числото „25“ се заменя с „42“

**§ 56. В Чл. 59, ал. 1, т.** 44.1, буква „ в“, числото „35“ се заменя с „60“.

**§ 57. В Чл. 59, ал. 1, т.** 44.1, буква „ г“, числото „40“ се заменя с „68“

**§ 58. В Чл. 59, ал. 1, т.** 44.1, буква „ д“, числото „0,40“ се заменя с „0,70“

**§ 59. В Чл. 59, ал. 1, т.** 44.1, буква „ ж“, числото „4,20“ се заменя с „7“, а числото „50.40“ се заменя с „84“

**§ 60. В Чл. 59, ал. 1, т.** 44.1, буква „ з“, се изменя така: „ за информационно-указателни табели, разположени върху ел. стълбове, за подвижни /преносими/ информационно-указателни табели, за РИЕ със собствена конструкция, рекламни касети, съоръжения, тип „кроспойнт“, разположени на общински терени – 25.00 лв. до 1 кв. м месечно.“

**§ 61. В Чл. 59, ал. 1, т.** 44.1, буква „ и“, числото „5“ се заменя с „9“, а числото „60“ се заменя с „108“.

**§ 62. В Чл. 59, ал. 1, т.** 44.1, буква „ к“, числото „30“ се заменя с „50“

**§ 63. В Чл. 59, ал. 1, т.** 44.1, буква „ л“, числото „4“ се заменя с „7“

**§ 64. В Чл. 59, ал. 1, т.** 44.1, буква „ м“, числото „20“ се заменя с „34“

**§ 65. В Чл. 59, ал. 1, т.** 44.1, буква „ и“, числото „100“ се заменя с „170“

**§ 66. В Чл. 59, ал. 1, т.** 44.2, буква „ а“, числото „20“ се заменя с „35“

**§ 67. В Чл. 59, ал. 1, т.** 44.2, буква „ б“, числото „3“ се заменя с „5“

**§ 68. В Чл. 59, ал. 1, т.** 44.2, буква „ в“, числото „2“ се заменя с „4“

**§ 69. В Чл. 59, ал. 1, т.** 44.2, буква „ г“, числото „4“ се заменя с „8“

**§ 70. В Чл. 59, ал. 1, т.** 44.2, буква „д“, числото „12“ се заменя с „20“, а числото „18“ с „30“

**§ 71. В Чл. 59, ал. 1, т.** 44.2, буква „ е“, числото „25“ се заменя с „42“.

**§ 72. В Чл. 59, ал. 1, т.** 44.2, буква „ ж“, числото „12“ се заменя с „20“

**§ 73.** Чл. 59, ал.1, т. 33 – т. 39 се отменят.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 74.** Създава се *нов Параграф*в ПЗР на Наредба № 16 на ОбС-Русе „§ Наредбата за изменение и допълнение на Наредба № 16, приета с решение №….. по протокол №…..от…..на ОбС-Русе влиза в сила от денят на приемането, с изключение на текстовете в чл. 59, ал. 1, т. 44.1 и 44.2, които влизат в сила от ………………/01.10.2024 г./

**§ 75.** В преходните и заключителни разпоредби на Наредба 16 на Общински съвет Русе се създава нов §30 със следния текст: „в Наредба 18 на ОбС- Русе се правят следните изменения и допълнения:

1. чл.24 ал.2 – придобива следната редакция:

Чл. 24 (2) Разходите направени във връзка с преместването на всяко едно превозно средство при условията на чл. 171, т. 5, буква „б“ от ЗДвП се определят от Общински съвет – Русе и са в размер на 60,00 лв. с ДДС. – равностойност 30 евро. Водачът на МПС, паркирал неправилно, заплаща половината от сумата, ако се яви на мястото на нарушението , преди репатриращият автомобил да е тръгнал.

2. чл.26 ал.2 - придобива следната редакция:

Чл.26 (2)- Разходите по прилагане на техническото средство (скоба) са в размер на 30,00 лева с ДДС; - равностойност 15 евро“

Предложените размери на таксите са изчислени на основание чл.7а, ал.1 от Закона за ограничаване на административното регулиране и административния контрол върху стопанската дейност.

В подкрепа на настоящото предложение прилагам стойностен анализ за разходите на общината по предоставяне на административната услуга, включващи разходи за работни заплати, осигуровки, материали, режийни, управление и контрол и др., имащи отношение към формиране размера на таксата.

**ВНОСИТЕЛ,**

**ПЕНЧО МИЛКОВ**

*Кмет на Община Русе*